312-кIэ хохъуэ
Бахъсэн къалэм и школ-интернат, сабий унэ, узыншагъэр щрагъэфIакIуэ IуэхущIапIэхэм щыщ сабий 312-р «Солнышко» сабий журналым и щIэджыкIакIуэ хъунущ.
Журналым Iэ традзэн Iуэхур IуэхущIапIэхэм къохъулIэ Бахъсэн къалэм и ЩIалэгъуалэ советымрэ ЩIалэгъуалэ администрацэмрэ къыхалъхьа «Дыгъэр» къепсын папщIэ» Iуэхум и фIыгъэкIэ.
ЩIалэгъуалэм ирагъэкIуэкIа Iуэху гуапэм хыхьащ тыкуэнышхуэхэм щIыхьэхэмрэ уэрамым ирикIуэхэмрэ. Бахъсэн къалэм дэс цIыкIухэм яхуэупсащ «Солнышко» журналым и къыдэкIыгъуэ зырызкIэ.
ЩIалэгъуалэ советым хэт ФIэщмыхъу Рустам къызэрыхигъэщамкIэ, Iуэхур къызэрагъэпэщащ Къэбэрдей-Балъкъэрым ис сабийхэмрэ ныбжьыщIэхэмрэ я узыншагъэр зэрырагъэфIакIуэ, я зыгъэпсэхугъуэр къызэрызэрагъэпэщ щIыкIэм «2011 -2015 гъэхэм зегъэужьын» республикэ программэм щыщ лэжьыгъэу.
ДРОГУЭ Артур.
